CELEX: E2020J0011
Language: et
Date: 2021-07-15 00:00:00
Title: Kohtuotsus 15. juuli 2021 kohtuasjas E-11/20 Eyjólfur Orri Sverrisson vs. Islandi riik (Direktiiv 2003/88/EÜ – Töötajate ohutuse ja tervise kaitse – Tööaeg – Sõit sellisesse töökohta, mis ei ole töötaja kindel või tavapärane töökoht – Rahvusvaheline reisimine) 2021/C 426/07

21.10.2021   
            
            
               ET
            
            
               Euroopa Liidu Teataja
            
            
               C 426/10
            
         
      KOHTUOTSUS
      15. juuli 2021
      kohtuasjas E-11/20
      Eyjólfur Orri Sverrisson vs. Islandi riik
      
         
            (Direktiiv 2003/88/EÜ – Töötajate ohutuse ja tervise kaitse – Tööaeg – Sõit sellisesse töökohta, mis ei ole töötaja kindel või tavapärane töökoht – Rahvusvaheline reisimine)
         
      
      (2021/C 426/07)
      Kohtuasjas E-11/20: Eyjólfur Orri Sverrisson vs. Islandi riik on Reykjavíki piirkonnakohus (Héraðsdómur Reykjavíkur) järelevalveameti ja kohtu asutamise kohta sõlmitud EFTA riikide lepingu artikli 34 alusel esitatud kohtule TAOTLUSE, mis käsitleb Euroopa Parlamendi ja nõukogu 4. novembri 2003. aasta direktiivi 2003/88/EÜ (tööaja korralduse teatavate aspektide kohta), eriti selle artikli 2 lõike 1 tõlgendamist. Kohus koosseisus esimees Páll Hreinsson, kohtunik Per Christiansen ja ettekandja-kohtunik Bernd Hammermann tegi 15. juulil 2021 järgmise resolutiivosaga otsuse:
      
                  1.
               
               
                  Aeg, mille selline töötaja nagu põhikohtuasja hageja veedab väljaspool tavapärast tööaega, reisides muusse kohta kui tema kindel või tavapärane töökoht, et selles kohas teha oma tööd või täita oma ülesandeid, nagu nõuab tema tööandja, on „tööaeg“ Euroopa Parlamendi ja nõukogu 4. novembri 2003. aasta direktiivi 2003/88/EÜ (tööaja korralduse teatavate aspektide kohta) artikli 2 lõike 1 tähenduses. Kui tööleping on sõlmitud EMP riigi õiguse kohaselt ja seda reguleerib EMP riigi õigus, ei ole oluline, kas reis toimub EMP piires või kolmandatesse riikidesse või kolmandatest riikidest.
               
            
                  2.
               
               
                  Reisi ajal tehtud töö intensiivsust ei ole vaja hinnata.